**ПРАВИЛА**

**ЗА УЧАСТИЕ В КОЛЕДЕН БАЗАР НА ЗАНАЯТИТЕ 2021 ГР. ХАСКОВО**

Община Хасково организира традиционен Коледен базар на занаятите 2021, който ще се проведе в периода 06.12.2021- 31.12.2021 г.

Задължително условие за участие е да бъдат представяни само произведения на български занаяти и изкуства, и стоки собствено производство, на притежаващи съответно валидно Майсторско свидетелство или диплома, удостоверяваща квалификация в областта на изкуствата и занаятите, или сертификат/декларация за произход на произведената и продавана стока.

**„Коледен базар на занаятите 2021“, гр. Хасково**

**ОБЩИ ПРАВИЛА И ИЗИСКВАНИЯ КЪМ УЧАСТНИЦИТЕ:**

За всеки конкретен базар Община Хасково ще предоставя в зависимост от случая:

1. **Отредени места за търговски площи:**
   1. Отредени брой позиции за ползване на търговска площ от занаятчии, творци и местни производители;
   2. Терени за ползване с размери 3х3 м. за разполагане на шатри.

Броят и видът на търговските площи и обекти по т.1, както и конкретни разработени и одобрени схеми с разположението на същите, ще бъдат излагани/оповестявани своевременно с публикуване на обявленията за организацията на всеки базар.

1. **Критерии за участие в „Коледен базар на занаятите 2021“:**
   1. До участие в Базара на занаятите 2021 се допускат само:

* Лица, притежаващи валидно Майсторско свидетелство или диплома /удостоверение/, удостоверяваща квалификация в областта на изкуствата или занаятите
* Производители /физически и юридически лица/, представили сертификат/декларация за произход на произведената от тях и продавана стока

Копие от документа задължително се прилага към Заявката за участие

* 1. НЕ СЕ ДОПУСКАТ ДО УЧАСТИЕ:
* Търговци, които не предлагат стоки, собствено производство
* физически и юридически лица, предлагащи всякакъв вид храни за консумация /скара-бира, закуски, дюнери, палачинки, захарен памук, пуканки и други подобни/
* физически и юридически лица, предлагащи всякакъв вид атракциони
* лица-участници, които не представят документ, удостоверяващ надлежна регистрации/вписвания на физическото или юридическо в съответните регистри (ако подлежат на такава регистрация и/или са регистрирани);
* лица-участници, които не представят документ, удостоверяващ свидетелство за регистрация на фискално устройство /ФУ/ и паспорт на ФУ (с изключение на случаите, в които лицата не са задължени да регистрират извършените от тях продажби в търговски обект чрез ФУ/ИАСУТД);

2.3. Разпределянето на терените и търговските площи ще се извършва съобразно броя на подадените заявления, като с предимство при разпределянето ще се ползват заявители, които са членове на Регионалната занаятчийска камара – Хасково. Поради ограничения брой на търговските площи/терени, които ще бъдат определени за провеждането на Базара, се допуска в един търговски обект / или в една обособена единица търговска площ, да се излагат/предлагат стоки/продукция на различни участници, всеки от които е подал индивидуално заявление, където е изразил изрично съгласието си, че желае да се възползва от възможността да излага продукцията/стоката си съвместно с друг/други участници. В случаите, когато има повече от един ползвател, всички дължими такси за съответния обект/търговска площ се разделят и са дължими по равно според броя на ползвателите.

1. **Механизъм за участие в „Коледен базар на занаятите 2021“:**

**Във връзка с удостоверяване съответствие с поставените критерии за участие, при заявяване на желанието си за участие в базара, лицата следва да подадат следните документи:**

* 1. Заявка за участие по образец се подава с приложено копие от Майсторско свидетелство/или диплома/удостоверение, удостоверяващи квалификация в областта на изкуствата/занаятите или сертификат/декларация за произход на произведената и продавана стока в срок до 17:00 часа на 26.11.2021г. Заявките се подават на място в общината и следва да са придружени с кратко представяне на дейността и снимки на произведенията, които ще предлага участникът;
  2. Участниците, които подлежат и са регистрирани по Закона за Регистър БУЛСТАТ, следва да представят удостоверение за вписване по чл. 3, ал. 1, т. 6 или т. 9 от Закона за Регистър БУЛСТАТ или представят карта за идентификация по Регистър БУЛСТАТ. Участниците, регистрирани по Търговския закон, следва да представят удостоверение за вписване в Търговския регистър /актуално състояние/;
  3. Участниците и производителите са задължени да представят свидетелство за регистрация на фискално устройство /ФУ/ и паспорт на ФУ във връзка със задълженията по наредба №Н-18 от 13.12.2006 г. за регистриране и отчитане чрез ФУ на продажбите в търговските обекти. ИЗКЛЮЧЕНИЕ СЕ ДОПУСКА В СЛЕДНИЯ СЛУЧАЙ: Съгласно чл. 4, т. 7 от Наредбата, не са задължени да регистрират извършените от тях продажби в търговски обект чрез ФУ/ИАСУТД лицата, които извършват следните дейности: упражняване на занаят по смисъла на Закона за занаятите и при условие, че лицата са занаятчии – пенсионери по инвалидност или за изслужено време и старост, които извършват услугите с личен труд и не са търговци по смисъла на Търговския закон, за което следва да бъдат представени документи, удостоверяващи конкретните обстоятелства;
  4. Държавни и общински служители, желаещи да участват в базара като занаятчии, са длъжни да представят удостоверение за отпуск за времето на датите, обхващащи базара.
  5. Декларация /по образец/ за съгласие с условията и правилата за провеждане на базара
  6. Декларация /по образец/ за асортимента на изделията, които ще се предлагат в рамките на базара
  7. Заявки, подадени след 17:00 часа на 26.11.2021г. няма да бъдат обработвани

В срок до 30.11.20121г. се разглеждат всички заявки за участие и се потвърждава участието на отговарящите на критериите заявители по имейл или на посочения от заявителя телефон.

1. **Правила:**
   1. Майсторите и производителите предлагат за продажба само свои произведения или стоки
   2. В случай, че се установи, че участник е подал невярна информация в заявката относно предлаганите изделия, демонстрация или изискуеми документи, ще бъде отстранен.

**ВАЖНО!**

* Изрично се забранява преотдаването на нает терен на трети лица! Теренът са ползва единствено и само от майстора – заявител. В случай, че на обекта има други хора, други изделия, които не са изработени от майсторите, си запазваме правото да ги отстраним от Коледния базар на занаятите
* След заплащане на таксата, същата НЕ МОЖЕ ДА БЪДЕ ВЪЗСТАНОВЕНА при не наемане или напускане на терена
* Изрично се забранява продажбата на стоки с политическа насоченост, свастики и нацистки символи, с еротичен характер или с порнографско съдържание!
* Не се извършва приемане на заявки и такси за участие извън определените срокове и в дните на провеждане на мероприятието

Неразделна част от настоящите правила са:

1. Заявка за участие – одобрен образец;
2. Декларация за съгласие с условията и правилата за провеждане на базара – одобрен образец;
3. Декларация за асортимента на изделията, които ще се предлагат в рамките на базара – одобрен образец.